Ալֆոնս Դոդե (ֆր.՝ Alphonse Daudet, մայիսի 13, 1840(1840-05-13)[1][2][3][4][5][6][7][8], Նիմ[9] - դեկտեմբերի 16, 1897(1897-12-16)[1][3][4][5][6][7][8], Փարիզ, Ֆրանսիա[9]), ֆրանսիացի վիպասան և թատերագիր, Պրովանսի կյանքից վերցրած վառ պատմվածքների հեղինակ, պարծենկոտ Տարասկոնցի Տարտարենի կերպարի ստեղծողը։ Գրական ճանաչման է արժանացել «Նամակներ իմ հողմաղացից» (1869) պատմվածքների ու ակնարկների գրքով։ 1870-ական թվականներին հարել է Էմիլ Զոլայի գլխավորած նատուրալիստական դպրոցին։ Հայերենի են թարգմանվել և հրապարակվել նրա հետևյալ ստեղծագործությունները. «Ջեկ» (Jack, 1876)[10], «Պստիկը»[11] վեպերը, «Տարասկոնցի Տարտարենը» (Tartarin de Tarascon, 1872)[12] վիպակը, «Նամակներ իմ հողմաղացից» (Տպավորություններ Պրովանսից) ստեղծագործությունը[13], «Լրտես տղան»[14], «Կորնել պապի գաղտնիքը»[15] պատմվածքները։